CONSILIUL LOCL AL MUNICIPIULUI


      S I G H I Ş O A R A

H O T Ă R Â R E A   NR. 24

din 24 februarie 2011

privind modificarea cotei de impozit la impozitul pe clădiri pentru FUNDAŢIA  METRO MINISTRIES  SIGHIŞOARA
         
Consiliul local al municipiului Sighişoara ;

      
Având în vedere expunerea de motive a Primarului municipiului la propunerea de modificare a cotei de impozit la impozitul pe clădiri pentru Fundaţia Metro Ministries Sighişoara ;

            Având în vedere solicitarea Fundaţiei METRO MINISTRIES;

( numele anterior RHEMA), cu sediul în Sighişoara, str.Zugravilor nr.19,  C.I.F. 5093663, de a i se modifica cota de impozit pe clădiri pentru clădirea pe care o deţine la adresa Sighişoara, str.Zugravilor nr.19, ţinându-se cont de activităţile pe care aceasta le desfăşoară, precum şi de cheltuielile pe care le-a efectuat pentru organizarea şi funcţionarea activităţii;

            Având în vedere raportul de specialitate al Biroului Impozite şi Taxe, prin care se motivează modificarea cotei de impozit la impozitul pe clădiri pentru Fundaţia METRO MINISTRIES;

            Conform prevederilor art. 253, alin.(1) şi (2) din Legea nr.571/2003 privind Codul fiscal, cu modificările şi completările ulterioare şi ale  art. 45, alin. (2), lit.c) din Legea administraţiei publice locale nr. 215/2001, republicată, cu modificările şi completările ulterioare;


Având în vedere avizele favorabile ale tuturor comisiilor pe domenii de specialitate;
            În baza art. 36, alin. (4), lit.c) şi art. 115(1), lit. “b” din Legea administraţiei publice locale nr. 215/2001, republicată, cu modificările şi completările ulterioare;
H O T Ă R Ă Ş T E :

         Art.1. Se stabileşte pentru anul 2011 cota de impozit la impozitul pe clădiri, pentru Fundaţia METRO MINISTRIES, la  0,25%, pentru clădirea pe care o deţine la adresa Sighişoara, str.Zugravilor nr.19, judeţul Mureş. 

         Art.2. Cu ducerea la îndeplinire a prevederilor prezentei se încredinţează Biroul Impozite şi Taxe.

PRESEDINTE DE SEDINTA, 






Dumitru Prodan










Contrasemneaza:






             


Secretarul municipiului,










Gheorghe Humă

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

2 ex. Biroul impozite şi taxe locale

10 ex.HG/FM

